text: Ældre bilist slap nådigt fra sammenstød med lastvogn
  03 oktober 2016 kl. 10.54
  Grindstedvej spærret efter sammenstød. 
  Grindstedvej var mandag formiddag spærret ved Hovborgvej frem til kl. ca. 14. Årsagen var en trafikulykke, hvor en lastbil og en personbil stødte sammen. Nu har redningsmandskab  ryddet op på stedet.
  Vagtchef Søren Strægaard, Syd- og Sønderjyllands Politi, oplyser til TV SYD, at ulykken skete kl. 10.54, da en ældre mandlig bilist kørte ud foran en lastvogn, som kom ad Grindestedvej.  Ifølge vagtchefen slap den ældre bilist nådigt med sit liv i behold. Der skete fortrinsvis materiel skade ved sammenstødet.
  
  Grindstedvej ved Hovborgvej er spærret i 1 - 2 timer endnu. Umiddelbart ingen alvorlig personskade. #politidk
  
  